CELEX: 62015TN0157
Language: el
Date: 2015-03-30 00:00:00
Title: Υπόθεση T-157/15: Προσφυγή της 30ής Μαρτίου 2015 — Εσθονία κατά Επιτροπής

8.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/25
            
         Προσφυγή της 30ής Μαρτίου 2015 — Εσθονία κατά Επιτροπής
   (Υπόθεση T-157/15)
   (2015/C 190/29)
   Γλώσσα διαδικασίας: η εσθονική
   
      Διάδικοι
   
   
      Προσφεύγουσα: Δημοκρατία της Εσθονίας (εκπρόσωπος: Kristi Kraavi-Käerdi)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση C(2015) 53 της Ευρωπαϊκής Επιτροπής, της 16ης Ιανουαρίου 2015, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (1), ύψους 6 91  746,53 ευρώ, καθόσον αφορά τη Δημοκρατία της Εσθονίας,
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσφεύγουσα στρέφεται κατά της εκτελεστικής αποφάσεως C(2015) 53 της Ευρωπαϊκής Επιτροπής, της 16ης Ιανουαρίου 2015, σχετικά με δαπάνες ύψους 6 91  746,53 ευρώ, καθόσον αφορά τη Δημοκρατία της Εσθονίας για τα έτη 2009-2011.
   Προς στήριξη της προσφυγής η προσφεύγουσα προβάλλει τέσσερις λόγους ακυρώσεως.
   Πρώτος λόγος: Κατά την προσφεύγουσα, η προσβαλλόμενη απόφαση πρέπει να ακυρωθεί, καθώς η Επιτροπή διαπίστωσε και αξιολόγησε εσφαλμένως τις περιστάσεις που οδήγησαν στην έκδοση της εν λόγω αποφάσεως και εφάρμοσε εσφαλμένως το δίκαιο της Ένωσης καταλήγοντας στο συμπέρασμα ότι η Εσθονία έθεσε σε κίνδυνο πόρους της Ευρώπης.
   Δεύτερος λόγος: Κατά την προσφεύγουσα, η Επιτροπή παραβίασε την αρχή της αναλογικότητας και εφάρμοσε εσφαλμένως το άρθρο 52, παράγραφος 2, του κανονισμού (EΕ) 1306/2013 (2), καθόσον επέβαλε, με την προσβαλλόμενη απόφαση, κατ’ αποκοπή δημοσιονομική διορθώσεως ύψους 2 % στην Εσθονία.
   Τρίτος λόγος: Κατά την προσφεύγουσα, η Επιτροπή παραβίασε την αρχή της χρηστής διοικήσεως, καθόσον δεν εξέτασε προσηκόντως όλα τα αποδεικτικά μέσα που προσκόμισε η προσφεύγουσα και δεν τα έλαβε υπόψη.
   Τέταρτος λόγος: Κατά την προσφεύγουσα, η Επιτροπή παραβίασε την αρχή της ασφάλειας δικαίου, καθόσον δέχτηκε τη θέση ότι έπρεπε να χρησιμοποιηθούν τα πρότυπα ΚΓΠΚ για τα στοιχεία τοπίου και ότι η εφαρμογή τους έπρεπε να είχε εξακριβωθεί κατά τρόπο συνεχή και κατά το έτος 2009.
   
      (1)  ΕΕ L 16, σ. 33.
   
      (2)  Κανονισμός (ΕΕ) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) 352/78, (ΕΚ) 165/94, (ΕΚ) 2799/98, (ΕΚ) αριθ. 814/2000, (ΕΚ) 1290/2005 και (ΕΚ) 485/2008 του Συμβουλίου (ΕΕ L 347 της 20.12.2013, σ. 549).